**Татарстанда 4 хәрби «Бердәм Россия» праймеризында катнашырга документлар тапшырган**

Татарстанда «Бердәм Россия» партиясенең алдан тавыш бирү процедурасында катнашу өчен 79 гариза бирелгән, аларның 4се - махсус хәрби операциядә катнашучылардан. Бу хакта партиянең Татарстан төбәк бүлеге оештыру комитетының утырышында билгеле булды.

«76 кеше теркәлгән, 3 кешенең генә гаризасы кабул ителмәгән. 13 гаризаны хатын-кызлар биргән. Катнашучыларның күбесенә (26 кеше) 31-40 яшь, иң азы 30 яшькә кадәрге кандидатлардан (9 кеше) гариза кабул ителгән», - диде алдан тавыш бирүне уздыру буенча партиянең Татарстан төбәк бүлеге оештыру комитеты рәисе, Татарстан Дәүләт Советы Секретаре **Лилия Маврина**.

«Алдан тавыш бирүдә катнашырга теләүчеләр арасында даими нигездә 11 депутат, 5 дәүләт хезмәтәре, махсус хәрби операциядә катнашучы 4 кеше һәм 3 студент бар. Күпчелеге - «Бердәм Россия» әгъзалары (56 кеше), партия тарафдарлары (10 кеше), партиядә булмаганнар (10 кеше)», - дип ачыклык кертте ул.

«Кандидатларны тәкъдим итү процедурасы ачык һәм халык фикерен исәпкә алып үткәрелә, бу гариза бирүчеләрнең кайсы гражданнарның реаль хуплавына ия булганын аңлау өчен кирәк», - дип Маврина сүзләрен китерә «Бердәм Россия» партиясенең төбәк бүлеге.

«Бердәм россия» Генераль советы секретаре урынбасары **Сергей Перминов**билгеләп үткәнчә, быел сайлауда 46 миллионнан артык сайлаучы катнашуы планлаштырыла. Партия президент кампаниясен уңышлы башкарып, аларга югары дәрәҗәдәге хуплау белән килә.